Rudabánya

Rudabánya on linn Ungaris Borsod-Abaúj-Zempléni komitaadis Kazincbarcika kreisis.

1965. aastal leiti Rudabányast 10 miljonit aastat tagasi elanud inimlase Rudapithecus'e säilmed.Rudabányai lelet árulkodik a járás kezdeteiről National Geographic, 18. september 2019. Vaadatud 15. aprillil 2024

 Geograafiline asend 
Rudabánya asub Slovakkia piirist 14 km kaugusel, kreisikeskusest Kazincbarcikast umbes 13 km põhjas ja komitaadikeskusest Miskolcist ligikaudu 33 km põhjaloodes.

 Ajalugu 
Küla on ürikutes esmamainitud 1299. aastal (Ruda). Rudabánya sai linnaõigused 1351. aastal ja see oli üks  Ülem-Ungari seitsmest kaevanduslinnast. Linnas kaevandati vase-, tina-, hõbeda- ja rauamaaki. Türklased rüüstasid linna 1555., 1564. ja 1576. aastal. Suur osa linnaelanikest põgenes. Rudabánya kaotas linnaõigused ja 17. sajandi lõpuks oli alles jäänud väga vähe elanikke. 18. sajandi teisel poolel alustati Rudabányas jälle rauamaagi kaevandamist. Rauamaagi kaevandamine asulas lõpetati 31. detsembril 1985. Paljud inimesed kaotasid töö, osa neist lahkus asulast. Rudabánya sai vahepeal kaotatud linnaõigused tagasi 1. juulil 2008.Sightseeing Rudabánya. Vaadatud 15. aprillil 2024Rudabánya Helyben jó. Vaadatud 15. aprillil 2024

 Sõpruslinnad 
 Dobšiná, Slovakkia
 Borsec, Rumeenia
 Badalovo, Ukraina

 Viited 

Kategooria:Ungari linnad
Kategooria:Borsod-Abaúj-Zempléni komitaat